Държавен вестник, бр. 77, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  77
2.7. TRL (Technology Readiness 
Level – ниво на зрялост на 
технологията) 
TRL ……….
2.8. Регистрирани патенти и 
заявки за патенти
ДА ….. бр./НЕ
Приложение № 3
към чл. 8, т. 1
Конкурсна процедура*
№ на проект
Наименование на проекта
Целеви индикатори
Етап на изпълнение
Процент на усвояване на пре­
доставените средства
Коментари 
Забележка. * Описват се поименно всички кон­
курсни процедури и финансираните проекти през 
отчетната година.
5153
МИНИСТЕРСТВО
НА РЕГИОНАЛНОТО РАЗВИТИЕ
И БЛАГОУСТРОЙСТВОТО
МИНИСТЕРСТВО
НА ОКОЛНАТА СРЕДА И ВОДИТЕ
МИНИСТЕРСТВО 
НА ЗЕМЕДЕЛИЕТО И ХРАНИТЕ
МИНИСТЕРСТВО 
НА ТУРИЗМА
НАРЕДБА № РД-02-21-1
от 10 септември 2025 г.
за условията и реда за определяне на местата 
за временно разполагане на палатки, кемпери 
или каравани в зона „А“ и в зона „Б“ извън 
територията на морските плажове, пясъчните 
дюни и категоризираните къмпинги
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се определят усло­
вията и редът за определяне на местата за 
временно разполагане на палатки, кемпери 
или каравани в зона „А“ и в зона „Б“ съгласно 
Закона за устройството на Черноморското 
крайбрежие (ЗУЧК) извън територията 
на морските плажове, пясъчните дюни и 
категоризираните къмпинги, правилата и 
нормативите за устройването и ползването 
им, както и за престоя в тях.
(2) Местата по ал. 1 не се категоризират 
като къмпинги по смисъла на Закона за 
туризма.
(3) Местата по ал. 1 се устройват по начин, 
който дава възможност за временно разпола­
гане на палатки, кемпери или каравани с цел 
отдих и почивка сред природата, спазвайки 
принципа „Не оставяй следа“.
(4) В местата по ал. 1 се допуска употребата 
само на къмпинг оборудване от преносими 
предмети за битово ползване и поставяне 
на определените в чл. 10а, ал. 2 от ЗУЧК 
обекти, които не представляват строителство 
по смисъла на Закона за горите и на Закона 
за устройство на територията.
Чл. 2. (1) Местата по чл. 1, ал. 1 могат да 
се обособяват в поземлени имоти или части 
от тях, до които има осигурен транспортен 
достъп, в горски територии или в земедел­
ски земи, както и в незастроени имоти, 
включени в границите на урбанизирани те­
ритории, без промяна на предназначението 
им, за временно разполагане на палатки, 
кемпери или каравани в периода от 1 май 
до 30 септември.
(2) Местата по чл. 1, ал. 1 могат да се 
обособяват в поземлени имоти или части от 
тях, собственост на държавата, на общините, 
на частни физически или юридически лица.
(3) Местата по чл. 1, ал. 1 в земеделски 
земи могат да се обособяват само в имоти, 
които не са отдадени под наем или аренда по 
реда на Закона за собствеността и ползването 
на земеделските земи за съответния период.
(4) Местата по чл. 1, ал. 1 в горски тери­
тории, държавна или общинска собственост, 
могат да се обособяват само в имоти, които 
не са отдадени под аренда или наем по реда 
на Закона за горите за съответния период.
Чл. 3. (1) Местата по чл. 1, ал. 1 не мо­
гат да попадат в границите на защитени 
територии с категория резерват, природна 
забележителност, поддържан резерват и за­
щитена местност по Закона за защитените 
територии.
(2) Местата по чл. 1, ал. 1 не могат да се 
разполагат в крайбрежни заливаеми ивици, 
както и в свлачищни райони, вписани в 
регистъра по чл. 95, ал. 2 от Закона за ус­
тройство на територията.
(3) Местата по чл. 1, ал. 1 не могат да 
попадат на територията на морските плажове 
и пясъчните дюни.
Чл. 4. Наредбата не се прилага за вре­
менно разполагане на палатки, кемпери или 
каравани, използвани при провеждане на 
спортни и културни мероприятия, организи­
рани и разрешени по съответния нормативно